Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 320/13/6601	Banská Bystrica, 6.5.2015
EEČ : 2-45-102-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 21.3.2014, spisová značka 3 Pv 320/13/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 03.05.2013 v čase okolo 9.20 hod na ceste XXXXX v blízkosti križovatky ulíc XXXXX a XXXXX v obci XXXXX prednou časťou svojho osobného motorového vozidla zn. XXXXX XXXXX ev.č.: XXXXX tesne pred priechodom chodcov narazil do zadnej časti pred ním stojaceho motocykla zn. XXXXX ev.č.: XXXXX ktorý viedol motocyklista XXXXX, nar. XXXXX, pričom po náraze tento spadol a utrpel zranenia otras mozgu ľahkého stupňa, podvrtnutie v krčnej chrbtici, odlomenie oblúka piateho driekoveho stavca, vykĺbenie chrbtice, natrhnutie nadhrebeňového svalu vľavo a dvojhlavého svalu ramena vľavo, podvrtnutie zápästia, pomliaždenie steny hrudníka, ľavého stehna a ľavého predkolenia, podvrtnutie ľavého kolenného kĺbu a natrhnutie vnútorného postranného väzu ľavého kolena,  ktoré boli znalcom z odboru zdravotníctva a farmácia hodnotené ako stredné ťažké poranenie a ktoré si vyžiadalo liečenie 12 až 16 týždňov

Uznesením prokurátora Okresnej prokuratúry XXXXX zo dňa 21.3.2014, spisová značka 3 Pv 320/13/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry XXXXX sp. zn. 3 Pv 320/13/6601  zo dňa 21.03.2014 bolo podľa § 216 ods. 1 Tr. por. podmienečne zastavené trestné stíhanie vedené proti obv. XXXXX, stíhaného za prečin ublíženia na zdraví podľa § 157 odsek 1 Trestného zákona, ktorého sa mal dopustiť na tom skutkovom základe, ako je to uvedené vo výrokovej časti tohto uznesenia. Uznesenie podľa § 216 ods. 1 Tr. por. nadobudlo právoplatnosť dňa 18.04.2014. 

	Podľa § 216 ods. 2 Tr. por. bola obvinenému určená skúšobná doba na 12 mesiacov, ktorá mu uplynula dňom 18.04.2015. 
 
	Po uplynutí skúšobnej doby bolo zisťované, či obvinený počas plynutia skúšobnej doby splnil podmienky uvedené v ustanovení § 217 ods. 1 Tr. por.

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Zo zadovážených listín a to odpisu registra trestov obvineného vyplýva, že okrem podmienečného zastavenia trestného stíhania tunajšou prokuratúrou, obvinený v ňom nemá žiadny záznam, z celoslovenskej lustrácie v rámci Policajného zboru SR a Vojenskej polície vyplýva, že v predmetnom období nebol trestne stíhaný,  z miesta trvalého pobytu ako aj z miesta prechodného pobytu je hodnotený všeobecne, pričom neboli oznámené žiadne negatívne skutočnosti, zo služobného hodnotenia VÚ XXXXX za rok 2014-15 vyplýva, že dosahuje mimoriadne dobré výsledky, súčasne mu bola v predmetnom období udelená jedna disciplinárna odmena a žiadny disciplinárny trest. Z evidenčnej karty vodiča vyplýva, že počas skúšobnej doby sa nedopustil žiadneho priestupku na úseku cestnej dopravy, z ústrednej evidencie priestupkov vyplýva jeden priestupok za ktorý mu bolo udelené napomenutie, mám však za to, že sa jednalo o priestupok,  ktorý ale nebol takého závažného charakteru a uvedené konania obvineného neznamenalo pre spoločnosť taký stupeň nebezpečenstva, že by bránili vysloveniu jeho osvedčenia sa.

	Vzhľadom na vyššie uvedené skutočnosti obvinený splnil všetky podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Tomko
prokurátor